**О Б Я В А**

Общинска служба по земеделие – Руен на основание чл.72, ал.4 от ППЗСПЗЗ, обявява на собствениците и ползвателите на земеделски земи в община Руен, че към 01.08.2025г. са изготвени предварителните регистри по реда на чл.72, ал. 2 от ППЗСПЗЗ.

Регистърът съдържа данни за:

 1.номерата на имотите по картата на възстановената собственост (кадастралната карта), площта, категорията, начина на трайно ползване, ползвателя и правното основание за ползването, за които са подадени декларации и заявления за участие в споразумение;

2. имотите по чл. 37в, ал. 3, т. 2 ЗСПЗЗ.

Обявата за изготвените предварителни регистри е обявена в кметството и в сградата на общинската служба по земеделие, на интернет страницата на общината и на съответната областна дирекция "Земеделие".

Промени в предварителните регистри могат да се правят в срок до 15 август при промяна в декларациите/заявленията, както и за отстраняване на допуснати грешки и неточности по инициатива на общинската служба по земеделие или въз основа на одобрени заявления на заинтересуваните лица.

 Общинската служба по земеделие предоставя предварителния регистър и картата на границите на масивите заедно с декларациите по чл. 69 и заявленията по чл. 70 на председателя на комисията по чл. 37в, ал. 1 ЗСПЗЗ в срок до 15 август.

 С настоящото ви уведомяваме за следното:

1.До участие в споразумение се допускат ползватели, които са изплатили задълженията си по чл.37в, ал. 7 и по чл. 34 за земите по чл.37в, ал. 3, т. 2 т.н. "бели петна", за предходните стопански години, както и задълженията си към държавния и общинския поземлен фонд съгласно чл. 37в, ал. 2 от ЗСПЗЗ и имат подадена декларация, че не са свързани лица по смисъла на Търговския закон, съгл. изискванията на чл.37б, ал.3 от ЗСПЗЗ.

2. Имоти с начин на трайно ползване пасища, мери и ливади във вр. с разпоредбата на чл.37в, ал.2 от ЗСПЗЗ, не могат да се включват в споразумения за създаване на масиви за ползване, както и имоти на ползватели, които не са изплатили задълженията си по чл.37в, ал. 7 и по чл. 34 за земите по чл.37в, ал. 3, т. 2 /т.н. „бели петна/ за предходните стопански години, както и задълженията си към държавния и общинския поземлен фонд

3. Страните по невписани договори, представени за един и същ имот, в СРОК ДО 15 август, да уточнят ползването, като това се извършва чрез подаване в Общинската служба по земеделие, на декларация от собственика или чрез подаване на заявление-допълнение от ползвателя. Ако това не се случи, то тези имоти, не се включват в изходните данни и материали за създаване на масиви за ползване, т.е. остават за обработка в реални граници.

4.ПОЛЗВАТЕЛИТЕ, ПОДАЛИ ЗАЯВЛЕНИЕ ПО ЧЛ. 70 ОТ ППЗСПЗЗ, В КОЕТО СА ВКЛЮЧЕНИ ИМОТИ ЗА КОИТО КЪМ 30 юни, НЕ Е ПРЕДСТАВЕНО ВАЛИДНО ПРАВНО ОСНОВАНИЕ ЗА ПОЛЗВАНЕТО ИМ, В СРОКА ЗА ПОДАВАНЕ НА ЗАЯВЛЕНИЯ-ДОПЪЛНЕНИЯ, ДА ОТСТРАНЯТ КОНСТАТИРАНИТЕ НЕРЕДОВНОСТИ. В противен случай заявлението по отношение на некоректно посочените имоти – имоти без регистрирано правно основание, ще бъде оставено без разглеждане по отношение на заявения имот.